ເຈົ້າໜ້າທີ່ ສັ່ງໃຫ້ ແຫລ່ງທ່ອງທ່ຽວ ວັງວຽງ ປະຕິບັດ​ ລະບຽບ​ກົດໝາຍ ຢ່າງ​ເຄັ່ງ​ຄັດ
ຄະນະປົກຄອງ​ເມືອງ​ວັງ​ວຽງ​ ສັ່ງ​ໃຫ້​ບັນດາ​ເຈົ້າຂອງ​ສະຖານບໍລິການ​ ນັກ​ທ່ອງ​ທ່ຽວປະຕິບັດຕາມ​ລະບຽບກົດໝາຍຢ່າງ​ເຄັ່ງ​ຄັດ ຖ້າບໍ່ດັ່ງນັ້ນຈະ​ຖືກ​ສັ່ງປິດ.
ອໍານາດການປົກຄອງເມືອງວັງວຽງອອກຄໍາສັ່ງໃຫ້ບັນດາເຈົ້າ ຂອງສະຖານບໍລິການນັກທ່ອງທ່ຽວປະຕິບັດຕາມລະບຽບກົດ ໝາຍຢ່າງເຄັ່ງຄັດ ຖ້າບໍ່ດັ່ງ ນັ້ນແລ້ວກໍຈະຖືກສັ່ງປິດ ໂດຍບໍ່ມີ ການຍົກເວັ້ນ ເຈົ້າໜ້າທີ່ໃນຄະນະຮັບຜິດຊອບການກວດກາ ແລະຄຸ້ມຄອງການ ທ່ອງທ່ຽວຂອງເມືອງວັງວຽງ ແຂວງວຽງຈັນ ໃຫ້ການຢືນຢັນວ່າ ອໍານາດການປົກຄອງແຂວງວຽງຈັນ ໄດ້ມີຄໍາສັ່ງໃຫ້ດໍາເນີນການ ກວດກາ ບັນດາໂຮງແຮມ ບ້ານພັກ ແລະຮ້ານກິນ-ດື່ມ ແລະສະ ຖານບັນເທີງຕ່າງໆ ໃນທົ່ວເຂດເມືອງວັງວຽງໃຫ້ເຂັ້ມງວດຫຼາຍຂຶ້ນ ຫຼັງຈາກທີ່ມີຫາງສຽງກ່ຽວກັບປາກົດການຍໍ່ທໍ້ໃນສັງຄົມເກີດຂຶ້ນຢ່າງ ຕັ້ງໜ້າ ຊຶ່ງດ້ວຍສະພາບການດັ່ງກ່າວນີ້ກໍຍັງເຮັດໃຫ້ຄະນະຮັບຜິດຊອບກວດກາແລະຄຸ້ມຄອງການ ທ່ອງທ່ຽວໃນເຂດເມືອງວັງວຽງ ຕ້ອງສັ່ງປິດຮ້ານກິນດື່ມ ແລະບໍລິການນັກທ່ອງທ່ຽວ 24 ແຫ່ງໃນເຂດເມືອງວັງວຽງໄປກ່ອນໜ້ານີ້ ແລ້ວ ແລະກໍຍັງຈະມີຄໍາສັ່ງໃນລັກສະນະດຽວກັນນີ້ກັບສະຖານບັນເທີງ ລາຍອື່ນໆທີ່ດໍາເນີນການຢ່າງບໍ່ຖືກຕ້ອງຕາມລະບຽບກົດໝາຍອີກດ້ວຍ ໂດຍການໃຊ້ມາດຕະຖານດັ່ງກ່າວນີ້ຈະເກີດຂຶ້ນເມື່ອການກວດກາ ພົບວ່າການດໍາເນີນກິດຈະການຂອງສະຖານບໍລິການຕ່າງໆມີ ລັກສະນະທີ່ເປັນອັນຕະລາຍຕໍ່ຊີວິດແລະຮ່າງກາຍຂອງນັກທ່ອງ ທ່ຽວ ຕົວຢ່າງກໍຄືການຈໍາໜ່າຍສຸຣາ ທີ່ມີສ່ວນຜະສົມຂອງສານກ່ອມ ປະສາດ ຫຼືຢາເສບຕິດ ຫຼືກິດຈະກໍາທີ່ໃຫ້ບໍລິການແກ່ນັກທ່ອງທ່ຽວ ນັ້ນບໍ່ມີຄວາມປອດໄພເຊັ່ນ ການໂຫນເຊືອກແລ້ວກະໂດດລົງນໍ້າ ຊອງ ກໍເປັນກິດຈະກໍານຶ່ງທີ່ບໍ່ມີຄວາມປອດໄພ ແລະເປັນສາເຫດ ເຮັດໃຫ້ນັກທ່ອງທ່ຽວບາດເຈັບແລະເສຍຊີວິດໄປແລ້ວຈໍານວນນຶ່ງ ນັ້ນ ກໍຄືກິດຈະກໍານຶ່ງທີ່ຈະຕ້ອງຖືກສັ່ງໃຫ້ຢຸດເຊົາກິດຈະການ ດັ່ງ ທີ່ເຈົ້າໜ້າທີ່ໃນຄະນະຮັບຜິດຊອບກວດກາ ແລະຄຸ້ມຄອງການທ່ອງທ່ຽວຂອງເມືອງວັງວຽງ ໄດ້ໃຫ້ການຊີ້ແຈງວ່າ: ແຕ່ຢ່າງໃດກໍຕາມ ເຈົ້າໜ້າທີ່ຂອງເມືອງວັງວຽງ ກໍຢືນຢັນວ່າຮ້ານກິນດື່ມແລະບໍລິການ ນັກທ່ອງທ່ຽວເຫຼົ່ານີ້ ຈະສາມາດກັບຄືນມາເປີດໃຫ້ບໍລິການໄດ້ອີກເທື່ອໃໝ່ ກໍຕໍ່ເມື່ອໄດ້ ປະຕິບັດຕາມກົດລະບຽບຂອງທາງການລາວຢ່າງຄົບຖ້ວນແລ້ວ ທັງນີ້ກໍເນື່ອງຈາກວ່າຖື ເປັນພາກສ່ວນສໍາຄັນທີ່ສ້າງລາຍຮັບໃຫ້ກັບເມືອງວັງວຽງໄດ້ເພີ່ມຂຶ້ນຢ່າງຕໍ່ເນື່ອງ ໂດຍ ຈາກການລາຍງານຂອງຜະແນກທ່ອງທ່ຽວແຂວງວຽງຈັນນັ້ນກໍໄດ້ລະບຸວ່ານັບແຕ່ເດືອນຕຸ ລາປີຜ່ານມາເຖິງເດືອນພະຈິກປີນີ້ ມີນັກທ່ອງທ່ຽວຊາວຕ່າງຊາດຫຼາຍກວ່າແສນຄົນທີ່ ເດີນທາງໄປເມືອງວັງວຽງ ແລະສ້າງລາຍຮັບໄດ້ກວ່າ 80 ຕື້ກີບ ຫາກແຕ່ວ່າເຂດທີ່ຖືວ່າພາກບໍລິການແລະທ່ອງທ່ຽວມີການຂະຫຍາຍຕົວຫຼາຍທີ່ສຸດໃນ ລາວນັ້ນ ກໍຄືນະຄອນວຽງຈັນ ໂດຍໃນຕະຫຼອດປີ 2011 ທີ່ຜ່ານມານັ້ນ ກໍປາກົດວ່າມີນັກ ທ່ອງທ່ຽວຊາວຕ່າງຊາດຫຼາຍກວ່າ 1,164,000 ຄົນທີ່ໄດ້ເດີນທາງມາທ່ອງທ່ຽວໃນເຂດ ນະຄອນວຽງຈັນ ຫຼືເພີ່ມຂຶ້ນຫຼາຍກວ່າ 30% ເມື່ອທຽບກັບປີ 2010 ຍິ່ງໄປກວ່ານັ້ນ ດ້ວຍການຂະຫຍາຍຕົວໃນລະດັບດັ່ງກ່າວນີ້ ກໍຍັງເຮັດໃຫ້ເຊື່ອວ່າໃນຕະ ຫຼອດປີ 2012 ນີ້ ຈະມີນັກທ່ອງທ່ຽວຊາວຕ່າງຊາດເດີນທາງເຂົ້າມາທ່ອງທ່ຽວໃນເຂດນະ ຄອນວຽງຈັນຫຼາຍກວ່າ 1 7 ລ້ານຄົນ ຊຶ່ງກໍຄິດເປັນອັດຕາຂະຫຍາຍຕົວທີ່ເພີ່ມຂຶ້ນຈາກປີ 2011 ເກີນກວ່າ 40% ຊຶ່ງກໍຈະເຮັດໃຫ້ທຸລະກິດພາກບໍລິການແລະທ່ອງທ່ຽວໃນເຂດນະ ຄອນວຽງຈັນມີເງິນຕາຕ່າງປະເທດໄຫຼເຂົ້າສູ່ລະບົບທຸລະກິດຄິດເປັນມູນຄ່າລວມເຖິງ 165 ລ້ານໂດລາ ເນື່ອງຈາກວ່າໃນຕະຫຼອດປີ 2012 ນີ້ ເປັນປີການທ່ອງທ່ຽວລາວ ຫຼື Visit Lao Year ນັ້ນເອງ ທາງດ້ານກະຊວງຖະແຫຼງຂ່າວ ວັດທະນະທໍາແລະທ່ອງທ່ຽວຂອງລາວ ກໍໄດ້ຕັ້ງເປົ້າໝາຍ ທີ່ຈະດຶງດູດເອົານັກທ່ອງທ່ຽວຊາວຕ່າງຊາດເພື່ອໃຫ້ພາກັນເດີນທາງເຂົ້າມາທ່ອງທ່ຽວໃນ ລາວໃຫ້ໄດ້ບໍ່ໜ້ອຍກວ່າ 2 6 ລ້ານຄົນໃນປີ 2012 ນີ້ ໂດຍໄດ້ມີການດໍາເນີນງານເພື່ອ ຕຽມຄວາມພ້ອມທັງໃນດ້ານໂຮງແຮມ ຮ້ານອາຫານ ສະຖານທີ່ທ່ອງທ່ຽວ ແລະການບໍລິ ການຕ່າງໆສໍາລັບຮອງຮັບປີທ່ອງທ່ຽວໃຫ້ໄດ້ຢ່າງມີປະສິດທິພາບແລະໃຫ້ເປັນທີ່ປະທັບ ໃຈນັກທ່ອງທ່ຽວຊາວຕ່າງຊາດອີກດ້ວຍ